CELEX: 62018CN0361
Language: ro
Date: 2018-06-05 00:00:00
Title: Cauza C-361/18: Cerere de decizie preliminară introdusă de Szekszárdi Járásbíróság (Ungaria) la 5 iunie 2018 – Weil Ágnes/Gulácsi Géza

3.9.2018   
            
            
               RO
            
            
               Jurnalul Oficial al Uniunii Europene
            
            
               C 311/5
            
         
      Cerere de decizie preliminară introdusă de Szekszárdi Járásbíróság (Ungaria) la 5 iunie 2018 – Weil Ágnes/Gulácsi Géza
      (Cauza C-361/18)
      (2018/C 311/05)
      Limba de procedură: maghiara
      
         Instanța de trimitere
      
      Szekszárdi Járásbíróság
      
         Părțile din procedura principală
      
      
         Reclamantă: Weil Ágnes
      
         Pârât: Gulácsi Géza
      
         Întrebările preliminare
      
      
                  1)
               
               
                  Articolul 53 din Regulamentul (UE) nr. 1215/2012 (1) trebuie interpretat în sensul că, la cererea uneia dintre părți, instanța din statul membru care a pronunțat hotărârea trebuie să emită automat certificatul privind hotărârea, fără a examina dacă [cauza] intră în domeniul de aplicare al Regulamentului (UE) nr. 1215/2012?
               
            
                  2)
               
               
                  În cazul unui răspuns negativ la prima întrebare, articolul 1 alineatul (2) litera (a) din Regulamentul (UE) nr. 1215/2012 trebuie interpretat în sensul că o acțiune de rambursare între concubini este inclusă într-un regim care se aplică legăturilor considerate ca având efecte (juridice) comparabile căsătoriei?
               
            
         (1)  Regulamentul (UE) nr. 1215/2012 al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială (JO 2012, L 351,p. 1).